Nariadenie Komisie (ES) č. 2375/96
z 13. decembra 1996,
ktoré mení a dopĺňa nariadenie (ES) č. 3223/94 o podrobných pravidlách pre uplatnenie dovozných úprav pre ovocie a zeleninu
KOMISIA EURÓPSKEHO SPOLOČENSTVA,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 1035/72 z 18. mája 1972 o spoločnej organizácii trhu s ovocím a zeleninou [1], zmenené a doplnené nariadením Komisie (ES) č. 1363/95 [2], a najmä na jeho článok 23 (2),
keďže nariadenie Komisie (ES) č. 3223/94 [3], zmenené a doplnené nariadením (ES) č. 1890/96 [4], stanovuje podrobné pravidlá na použitie dovozných úprav pre ovocie a zeleninu;
keďže článok 4 (4) nariadenia (ES) číslo 3223/94 stanovuje, že štandardné dovozné hodnoty sa prestanú používať v prípadoch, kde žiadna priemerná charakteristická cena nebola oznámená Komisii počas siedmich po sebe nasledujúcich dní; keďže tam kde sa podľa týchto ustanovení nepoužíva žiadna štandardná dovozná hodnota na daný výrobok, malo by sa urobiť ustanovenie pre štandardnú dovoznú hodnotu použiteľnú na tento výrobok, ktorá by sa rovnala poslednému priemeru štandardných hodnôt, ktoré sú platné; keďže by tiež malo byť jasné, že použitie štandardnej dovoznej hodnoty poslednej jednotkovej hodnoty v zmysle článkov 173 až 176 nariadenia Komisie (EHS) č. 2454/93 z 2. júla 1993, stanovujúceho nariadenia na realizáciu nariadenia Rady (EHS) č. 2913/92, ustanovujúceho Colný zákonník spoločenstva [5], zmenený a doplnený nariadením (ES) č. 2153/96 [6], má byť obmedzené k začiatku každého obdobia použitia vysvetleného v prílohe k tomuto nariadeniu;
keďže opatrenia stanovené v tomto nariadení sú v súlade s názorom Riadiaceho výboru pre ovocie a zeleninu,
PRIJALA TOTO NARIADENIE:
Článok 1
Článok 4 (4) a (5) nariadenia (ES) č. 3223/94 sú týmto nahradené nasledovným:
"4. Počas období použitia vysvetleného v časti A prílohy štandardné dovozné hodnoty zostanú uplatniteľné, pokým nebudú zmenené. Prestanú sa používať, avšak v prípadoch, kde žiadna priemerná charakteristická cena nebola oznámená Komisii počas siedmich po sebe nasledujúcich obchodných dní.
V prípadoch, kde sa v súlade s prvým pododsekom nepoužíva žiadna štandardná dovozná hodnota na daný produkt, štandardná dovozná hodnota použiteľná na tento produkt sa bude rovnať poslednej priemernej štandardnej dovoznej hodnote.
5. Bez ohľadu na odsek 1, s účinnosťou od prvého dňa lehôt použitia uvedených v časti A prílohy, v prípadoch, kde nebolo možné vypočítať štandardnú dovoznú hodnotu, sa štandardná dovozná hodnota uplatniteľná na produkt bude rovnať poslednej jednotkovej hodnote použiteľnej na tento produkt v zmysle článkov 173 až 176 nariadenia (EHS) č. 2454/93."
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev.
Toto nariadenie je záväzné v celom svojom rozsahu a priamo uplatniteľné vo všetkých členských štátoch.
V Bruseli 13. decembra 1996